Peixe sabre

***Trichiurus lepturus*** é unha especie de peixe teleósteo da orde dos perciformes, suborde dos escombroideos, que é o tipo da familia dos triquiúridos e da subfamilia dos triquiurinos, que son coñecidos vulgarmente como **sabres**, ou **peixes sabre**.

## Características 
Esta especie, coñecida vulgarmente como **sabre común**, é un peixe bento-peláxico, anfídromo que pode habitar en augas mariñas e salobres, de corpo longo e delgado.

Os sabres poden chegar a ter 2 m de lonxitude; dos pescados, o que máis peso tivo foi de 5&nbsp;kg e o de máis tempo tiña 15 anos.

## Hábitat e distribución 
Vive en augas tropicais e temperadas, pouco profundas, de 0 a 589 m de profundidade, usualmente entre os 100 e os 350 m, de todos os mares do mundo, entgre os 49° N e os 54° S, e entre os  114° W e os 180° E.

## Costumes 
Sobe para comer durante o día para, apañar crustáceos planctónicos (cando son pequenos, pasando logo a pequenos peixes, e logo xa a outros peixes máis grandes e cangrexos) e retornando ao leito do mar pola noite.

## Taxonomía 
### Descrición 
A especie foi descrita polo naturalista sueco Carl von Linné (en latín Carolus Linnaeus), na 10ª edición do seu *Systema Naturae per regna tria naturae, secundum classes, ordines, genera, species, cum characteribus, differentiis, synonymis, locis. Editio decima, reformata. Laurentius Salvius: Holmiae. ii*, (Ler en  liña). Literalmente: "de cola delgada".

**Nota:** para a etimoloxía do nome xenérico, ver *Trichiurus*.

### Sinónimos 
Ademais do nome que lle impuxo Linneo, e que é o actualmente válido, ao longo do tempo a especie foi coñecida polos sinónimos seguintes:

**Clupea haumela* Forsskål, 1775
**Trichiuris haumela* (Forsskål, 1775) (incorrecto gramaticalmente)
**Trichiurus argenteus* Shaw, 1803
**Trichiurus coxii* Ramsay & Ogilby, 1887
**Trichiurus haumela* (Forsskål, 1775)
**Trichiurus japanicus* Temminck & Schlegel, 1844 (incorrecto gramaticalmente)
**Trichiurus japonicus* Temminck & Schlegel, 1844
**Trichiurus lajor* Bleeker, 1854
**Trichiurus lepturus japonicus* Temminck & Schlegel, 1844
**Trichiurus malabaricus* Day, 1865
**Trichiurus nitens* Garman, 1899
**Trichurus lepturus* Linnaeus, 1758 (incorrecto gramaticalmente)
**Trichyurus lepturus* Linnaeus, 1758 (incorrecto gramaticalmente)

## Galería de imaxes 

File:Trichiurus lepturus Pakistan 2.png|Exemplar capturado en Paquistán
File:Fish4504 - Flickr - NOAA Photo Library.jpg|Espécime disecado, capturado no golfo de México
File:Hairtail head.JPG|Cabezas, coa boca pechada, nun mercado de Pelabuhanratu, Xava
File:Largehead hairtail.jpg|Cabeza dun exemplar vivo, coa boca aberta
File:Trichiurus lepturus head SI.jpg|Boca aberta
File:Ikan layur Pelabuhan Ratu.JPG|Exemplares á venda no *Pelabuhan Ratu Fish Market*, Sukabumi, Xava
File:Trichiurus lepturus FishMarketInTokyo.JPG|Exemplares á venda nun mercado de Tokyo
File:KOCIS Trip to Jeju Island and Seoul (6278755261).jpg|Preparados para comer, nun restaurante da illa de Jeju, Corea do Sur

## Notas 
## Véxase tamén 
### Bibliografía 
* Burton, Maurice & Robert Burton (1984): *Encyclopedia of Fish*. Saint Louis, EE.UU.: BPC Publishing. ISBN 0-7064-0393-2.
* Nelson, Joseph S. (2006): *Fishes of the World*. Nova York: John Wiley & Sons, Inc. ISBN 0-471-25031-7.
* Rodríguez Villanueva, Xosé Luís e Xavier Vázquez Álvarez (1992): *Peixes do mar de Galicia (II). Peixes óseos: xeneralidades, clasificación e orde perciformes.* Vigo: Xerais. ISBN 84-7507-793-5, pp.&nbsp;224–229.

### Outros artigos 
* Perciformes
* Escombroideos
* Triquiúridos

### Ligazóns externas 
* *Trichiurus lepturus* Linnaeus, 1758 no WoRMS
* *Trichiurus lepturus* Linnaeus, 1758 no ITIS.
* *Trichiurus lepturus* Linnaeus, 1758 na FishBase.
* *Trichiurus lepturus* na ADW.
* *Trichiurus lepturus*  na EOL.
* Ficha en pescaderiascorunesas.es .